Is ufan imazighn ad syafutn g trmiwin n wiyad? Is ur ufin ad ttwargan awd nttni tiwargiwin zilnin? Is ur irwas waddad (situation) lli g llan ass ad addad n isggann g marikan n zikk?
Gr ifassn nnun(t) asughl n yan umagrad iga mad tzrram, mac s tittawin n uswingm…
Zdat n tsdimrawin (soixantaines
) n tasut ad izrin, ikka tt inn da ittyara xf isuttca (restaurants
) lli s ar ttidun umliln n Marikan: “ansa ad ittuwgdal xf isggann, d udayn, d idan”. Ikk tt inn umarikan asggan, illa fllas ad iffal asgawr ns (sa place
) g ttubis i umlil.
G usggas 1955 tugi yat tmirikanit tasggant qqarn as Ruza Barks, ad tfl asgawr ns, tini: “Rmigh g wanaw ad n uzdam!”. Tamahalt (courageuse
) ad n tsdnan (timgharin) ad d isnusin amussu n izrfan ighrmann (droits civils
) g Marikan, yamz fllas g tgira umghnas duktur Matrin Luther King.
G 28 ghuct g usggas 1963 izzri umghnas axatar Martin Luther King inaw ns (son discours
) asrtan “Dari yat twargit” g dat n igdudn n umussu ns g Wacinton lli igan tazuznt (capitale
) n Marikan, inna gis: “Tamurt ad ur ad tsiya ar d yamz ufgan asggan izrfan ns inamurn s timmad nsn". G tizi ann nit ismmtr (conseiller) imdfarn ns ad ur urrin s uzuccl (violence
) mk nna hlli iga wanaw ns.
Amghnas ad lli mmi tfka tussna ns immuzzan (large
) ad issn mamk s ar ttidunt tghawsiwin, issn is ur yallfus (il n’est pas possible
) ad yili usdrf (libération) n isggann igh d zwar ur iduy unuga (conscience
) n tugtt n umliln, isawl yini: “Tugtt n aytmatngh umliln ussan ad, ssnn is d artum nsn (leur destin
) izdi d urtum ngh, d tlilli nsn ur tngara d tingh, mac tawargit ad ur ad tili, igh ur tlli tghnsa (militantisme
) n isggann i ixfawn nsn, ur izmr yan ad issudu xf tdawt nk, igh as yad ur tknit...”.
Aya d iga yat tmsirdt (leçon
) ifawn i tmdrusin (minorités
) lli llanin g ubrid n tghnsa xf ad lkmnt tidrfit, d izrfan gaddanin, kra da ittannay is d abrid n usdrf iga t ad ig amghnas n ixf ns, iqqn xf wiyad, kra yadn ar issutur ar ittmntra anuga n willi ganin tugtt, min (sans
) kra n tghnsa, ku yan g ibrdan (voies
) ad, ur ar ittawi s yat tmttint (nation
) imunn, aya d da t bdda nttini g tghzi n isggasn ad zrinin, iqqan d timdrusin ad nn kknt isadufn (issus
) ad s sinitsn, ssnn is ur illi unmmzray gr snat tgharasin ad igh munnt s snat, ghas g dar tmdrusin lli ranin ad ngirint s yat twala d willi ganin tugtt g tmurt.
Isrs Martin Luther King timatarin n ubrid i tghnsa n tmdrusin; iga t ubrid war azuccl, abrid n twisi xf aylli ismunn tamdrust d tugtt, d ad mmaghn ad d sduyn anuga ns anamur d unfgan (humanitaire
) d ubrid n uzubdu n tghnsa, d usdus ns.
Mac aylli isugrn attas g tbrat ns iga t llig inna: “Ajjat agh ad ur nzdgh g talat n trsant (désespoir
)”. Mac igh nzra tamurt ak, hat tililli d tghdmt d tdimukrasit ad igan abrid awlawal n usdrf n ufgan, d tuska n yat tmurt ilan azrkki (respect
) inna: “Ajjat tililli ad ttirir, tg ilmma Marikan yat tmttint n tidt.”
G 14 n abril 1968 ingha yan ufus anabkad (assassin
) Martin Lutr King, mac taghnsa ns d iman ns d twuri ns d tuwargit ns ur mmutn.
G usggas 1964 usan d izrfan ighrmann lli xf immagh Martin Lutr King, g tgira n kkuzt tmrawin n isggasn, jjin waggasn n Marikan, tssnti ar tjji g wattann ns (ses maux
) lli igan win umzruy, irz Barak Ubama imggura n tsiwagh tiqqburin.
G usggas 2005 tafud Ruza Barks lli izzrin g tudrt ns 92 n isggasn, inzd (donner l’ordre
) uslway n marikan Bush amzyan ad grawlnt tcnyalin (drapeaux), ig mk ann tamatart n ussimghur ns, gn inn tafkka ns g jaj n ukungris allig rad nn ttuwmdal, aya d iga yan unsay (tradition
) ur ar t lkkmnt ghas udmawn xatrnin g umzruy n Marikan, ur ittuwskar i kra ur igin 30 n uggidn (personnes
) lli tt izwarn.
G abril 2008 ttuwskar yat tfugla g ukungris tzli s ukttay n 40 n isggasn zrinin xf tmttant n Martin Luther King, g usggas ann nit tlkn (se réaliser
) twargit ns lli xf isawl g 1963, llig imurs Ubama g tfranin (élections
) n Marikan ig aslway n Marikan ak. Ilmma iga 4 nwanbir 2008 yan wass mqqurn g umzruy n marikan llig munn middn ak, stin yan urgaz ad ig aslway n tmurt, min ad nn smaqqln s uklu ns (sa couleur
) d uzur ns d usghan (religion
) ns.
*S’est réalisée
Mohammed Akunad
http://www.akunad.com
kab_Latn kab_Latn kab_Latn kab_Latn kab_Latn ltg_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn als_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn fin_Latn srd_Latn swh_Latn zho_Hant